title: Cinneadh (CBES) 2021/649 ón gComhairle an 16 Aibreán 2021 maidir le tacaíocht ón Aontas do ghníomhaíochtaí Rúnaíocht CTA mar thaca le cur chun feidhme an Chonartha Trádála Arm

text:
                  20.4.2021

                  GA

                  Iris Oifigiúil an Aontais Eorpaigh

                  L 133/59

         CINNEADH (CBES) 2021/649 ÓN gCOMHAIRLE
         an 16 Aibreán 2021
         maidir le tacaíocht ón Aontas do ghníomhaíochtaí Rúnaíocht CTA mar thaca le cur chun feidhme an Chonartha Trádála Arm
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagail 28(1) agus 31(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála.
         De bharr an mhéid seo a leanas:

                     (1)

                     Ghlac Comhthionól Ginearálta na Náisiún Aontaithe an Conradh Trádála Arm (CTA) an 2 Aibreán 2013 trí Rún A/RES/67/234 B uaidh. Osclaíodh CTA ina dhiaidh sin lena shíniú an 3 Meitheamh 2013 agus tháinig sé i bhfeidhm an 24 Nollaig 2014. Is páirtithe in CTA iad na Ballstáit uile.

                     (2)

                     Is é is aidhm do CTA na caighdeáin idirnáisiúnta is airde is féidir a bhunú maidir le rialú a dhéanamh ar thrádáil idirnáisiúnta ghnáth-arm, nó feabhas a chur ar an rialú sin, agus trádáil aindleathach gnáth-arm a chosc agus a dhíothú agus cosc a chur ar atreorú na n-arm sin. Na Stáit is Páirtithe in CTA (“na Stáit is Páirtithe”) é a chur chun feidhme go héifeachtach agus go ndéanfaí é a uiliú, sin iad na príomhdhúshláin atá ann aidhmeanna CTA a bhaint amach agus é á chur san áireamh gur dianiarracht dhomhanda atá i gceist le trádáil idirnáisiúnta arm a rialú. Chun cuidiú le haghaidh a thabhairt ar na dúshláin sin, ghlac an Chomhairle Cinneadh 2013/768/CBES (1) an 16 Nollaig 2013 agus Cinneadh (CBES) 2017/915 (2) an 29 Bealtaine 2017, rud a mhéadaigh punann chúnaimh an Aontais maidir le rialú onnmhairiúcháin le gníomhaíochtaí a bhaineann go sonrach le CTA.

                     (3)

                     Le CTA, bunaítear Rúnaíocht (“Rúnaíocht CTA”) chun cabhrú leis na Stáit is Páirtithe CTA a chur chun feidhme go héifeachtach. Ar na freagrachtaí a ghabhann Rúnaíocht CTA air féin, tá an méid seo a leanas: na tuarascálacha a fháil, a chur ar fáil agus a dháileadh de réir mar a shainordaítear le CTA; liosta na bpointí teagmhála náisiúnta a choinneáil ar bun agus a chur ar fáil do na Stáit is Páirtithe; éascaíocht a dhéanamh ar mheaitseáil tairiscintí agus iarrataí ar chúnamh i ndáil le cur chun feidhme CTA agus an comhar idirnáisiúnta a chur chun cinn de réir mar a iarrtar; obair Chomhdháil na Stát is Páirtithe a éascú, lena n-áirítear socruithe a dhéanamh agus na seirbhísí riachtanacha a chur ar fáil le haghaidh cruinnithe arna n-eagrú faoi CTA; agus dualgais eile a chomhlíonadh de réir mar a chinnfidh Comhdhálacha na Stát is Páirtithe. Is í Rúnaíocht CTA a riarann freisin an Ciste Iontaobhais Deonach arna bhunú ag Stáit is Páirtithe faoi Airteagal 16(3) de CTA chun cabhrú leis na Stáit is Páirtithe CTA a chur chun feidhme. Ina theannta sin, chuir Ceathrú Comhdháil Páirtithe na Stát de chúram ar Rúnaíocht CTA Clár Urraíochta CTA, a bunaíodh chun rannpháirtíocht ionadaithe Stáit i gcruinnithe CTA a éascú, a riaradh.

                     (4)

                     Ina Straitéis Dhomhanda 2016 do Bheartas Eachtrach agus Slándála an Aontais Eorpaigh, geallann an tAontas go gcuirfidh sé ord domhanda riailbhunaithe chun cinn. Tá leas ag an Aontas i rialacha comhaontaithe a chur chun cinn chun earraí poiblí domhanda a chur ar fáil agus chun cabhrú le domhan síochánta inbhuanaithe a bhaint amach. Ord domhanda riailbhunaithe a bhfuil an t-iltaobhachas mar phríomhphrionsabal aige, agus na Náisiúin Aontaithe ina chroílár, sin a chuireann an tAontas chun cinn. Tugann an tAontas an-tacaíocht do bhallraíocht mhéadaitheach, uiliú, cur chun feidhme iomlán agus forfheidhmiú iomlán i ndáil le conarthaí agus córais iltaobhacha dí-armála, neamhleata agus rialaithe arm, lena n-áirítear CTA. I gcomhthéacs na spriocanna beartais uileghabhálacha sin, luíonn tacaíocht do Rúnaíocht CTA go maith leis an aidhm shonrach atá ann an córas iltaobhach is bonn leis an trádáil fhreagrach arm a neartú.

                     (5)

                     Is maith mar is féidir le Rúnaíocht CTA idirchaidreamh a dhéanamh le gach eagraíocht iltaobhach, réigiúnach, agus náisiúnta, mar aon le heagraíochtaí de chuid na sochaí sibhialta, a bhíonn i mbun tionscadail a thacaíonn le huiliú nó le cur chun feidhme CTA. Ina theannta sin, is soláthraí seanbhunaithe cúnaimh rialaithe onnmhairiúcháin in earraí dé-úsáide é an tAontas, agus é ag tacú le creataí dlíthiúla agus acmhainní institiúideacha a fhorbairt chun rialuithe onnmhairithe éifeachtacha ar earraí dé-úsáide agus míleata a bhunú agus a fhorfheidhmiú. Is é is aidhm do Rúnaíocht CTA a áirithiú go gcomhlánaíonn a dtionscadail cláir chúnaimh an Aontais maidir le dé-úsáid agus le rialú onnmhairí arm, amhail iad siúd faoi Chinneadh (CBES) 2017/915,

               TAR ÉIS AN CINNEADH SEO A GHLACADH:

            Airteagal 1

               1.   Chun tacú le cur chun feidhme éifeachtach agus uiliú an Chonartha Trádála Arm (CTA), tacóidh an tAontas le gníomhaíochtaí Rúnaíocht CTA a bhfuil na cuspóirí seo a leanas acu:

                           —

                           tacú leis na Stáit is Páirtithe in CTA a gcórais rialaithe aistrithe arm a neartú chun CTA a chur chun feidhme go héifeachtach;

                           —

                           leagan amach institiúideach Rúnaíocht CTA a neartú mar an príomhchomhlacht chun cabhrú leis na Stáit is Páirtithe in CTA chun CTA a chur chun feidhme.

               2.   Chun na cuspóirí a leagtar amach i mír 1 a bhaint amach, tacóidh an tAontas leis na gníomhaíochtaí tionscadail seo a leanas:

                           (a)

                           tacaíocht d’fhorbairt acmhainní i ndáil le pointí teagmhála náisiúnta CTA;

                           (b)

                           uainchlár saineolaithe a bhunú chun acmhainn saineolaithe áitiúla agus réigiúnacha CTA a fhorbairt chun comhairle agus oiliúint a chur ar fáil maidir le cur chun feidhme CTA ar an leibhéal áitiúil agus réigiúnach (“oiliúint na n-oiliúnóirí”);

                           (c)

                           tacaíocht do bhunachar sonraí le meaitseáil a dhéanamh ar riachtanais agus acmhainní.

                     Leagtar amach san Iarscríbhinn tuairisc mhionsonraithe ar na gníomhaíochtaí tionscadail dá dtagraítear sa mhír seo.

            Airteagal 2

               1.   Beidh Ardionadaí an Aontais do Ghnóthaí Eachtracha agus don Bheartas Slándála ("an tArdionadaí”) freagrach as an gCinneadh seo a chur chun feidhme.

               2.   Is í Rúnaíocht CTA a dhéanfaidh cur chun feidhme teicniúil na ngníomhaíochtaí tionscadail dá dtagraítear in Airteagal 1(2).

               3.   Déanfaidh Rúnaíocht CTA a cuid cúraimí faoi fhreagracht an Ardionadaí. Chun na críche sin, déanfaidh an tArdionadaí na socruithe is gá le Rúnaíocht CTA.

            Airteagal 3

               1.   Is é EUR 1 370 000 a bheidh sa mhéid tagartha airgeadais chun na gníomhaíochtaí tionscadail dá dtagraítear in Airteagal 1(2) a chur chun feidhme.

               2.   Déanfar an caiteachas a mhaoineofar leis an méid tagartha a leagtar amach i mír 1 a bhainistiú i gcomhréir leis na nósanna imeachta agus na rialacha is infheidhme maidir le buiséad an Aontais.

               3.   Déanfaidh an Coimisiún maoirseacht ar bhainistiú cuí an mhéid tagartha caiteachas arna mhaoiniú ag an méid thagartha a leagtar amach i mír 1. Chun na críche sin, tabharfaidh sé an comhaontú riachtanach i gcrích le Rúnaíocht CTA. Sonróidh an comhaontú go n-áiritheoidh Rúnaíocht CTA infheictheacht ranníocaíocht an Aontais, ar bhealach atá iomchuí lena méid.

               4.   Déanfaidh an Coimisiún iarracht an comhaontú dá dtagraítear i mír 3 a thabhairt i gcrích a luaithe is féidir tar éis theacht i bhfeidhm an Chinnidh seo. Cuirfidh sé an Chomhairle ar an eolas maidir le haon deacrachtaí sa phróiseas sin agus maidir leis an dáta a thabharfar an comhaontú chun críche.

            Airteagal 4

               1.   Tuairisceoidh an tArdionadaí don Chomhairle maidir le cur chun feidhme an Chinnidh seo ar bhonn tuarascálacha tráthrialta arna n-ullmhú ag Rúnaíocht CTA. Beidh na tuarascálacha sin ina mbonn don mheastóireacht a dhéanfaidh an Chomhairle.

               2.   Soláthróidh an Coimisiún faisnéis faoi na gnéithe airgeadais de chur chun feidhme na ngníomhaíochtaí tionscadail dá dtagraítear in Airteagal 1(2).

            Airteagal 5
            Tiocfaidh an Cinneadh seo i bhfeidhm ar dháta a ghlactha.
            Rachaidh sé in éag 24 mhí tar éis an dáta a thabharfar an comhaontú dá dtagraítear in Airteagal 3(3) i gcrích, nó 6 mhí tar éis dáta a ghlactha mura mbeidh an comhaontú sin tugtha i gcrích laistigh den tréimhse sin.

            Arna dhéanamh sa Bhruiséil, 16 Aibreán 2021.

                  Thar ceann na Comhairle

                  An tUachtarán

               A. P. ZACARIAS

            (1)  Cinneadh 2013/768/CBES ón gComhairle an 16 Nollaig 2013 maidir le gníomhaíochtaí AE mar thaca le cur chun feidhme an Chonartha Trádála Arm, faoi chuimsiú Straitéis Shlándála na hEorpa (IO L 341, 18.12.2013, lch. 56).

            (2)  Cinneadh (CBES) 2017/915 ón gComhairle an 29 Bealtaine 2017 maidir le gníomhaíochtaí for-rochtana an Aontais mar thaca le cur chun feidhme an Chonartha Trádála Arm (IO L 139, 30.5.2017, lch. 38).

            IARSCRÍBHINN
            DOICIMÉAD TIONSCADAIL
            1.   Tionscadail

            1.1.   Tionscadal 1: Tacaíocht d'fhorbairt acmhainní phointí teagmhála náisiúnta CTA

            1.1.1.   Cuspóir foriomlán an tionscadail

            Acmhainn phointí náisiúnta teagmhála na Stát is Páirtithe a fhorbairt, lena n-áirítear cur lena n-eolas ar oibleagáidí CTA agus a bhfeasacht a ardú maidir le forbairtí i bpróiseas CTA.
            1.1.2.   Cúlra

            Ar mholadh ón Meitheal um Thrédhearcacht agus um Thuairisciú, thug 3ú Comhdháil na Stát is Páirtithe sainordú do Rúnaíocht CTA “doiciméad treorach a ullmhú le haghaidh Pointí Teagmhála Náisiúnta ina ndéantar cur síos ar an ról agus ar na cúraimí a d'fhéadfadh a bheith ann don fheidhm sin, lena n-áirítear a áirithiú go ndéanfar tuairisciú éigeantach CTA a ullmhú agus a chur isteach go tráthúil agus go hiomlán”. Thairis sin, tá gá sainaitheanta ag Rúnaíocht CTA a áirithiú go mbeidh na pointí teagmhála náisiúnta rannpháirteach i gcruinnithe CTA – lena n-áirítear cruinnithe ullmhúcháin agus cruinnithe na Meithle – ar bhealach cuiditheach.
            1.1.3.   Gníomhaíochtaí agus aschuir

            Bheadh na gníomhaíochtaí/nithe insoláthartha seo a leanas i gceist leis an tionscadal seo:

                        (a)

                        Doiciméad treorach a ullmhú do na Pointí Teagmhála Náisiúnta ina gcuirtear síos ar an ról agus ar na cúraimí a d'fhéadfadh a bheith ann don fheidhm sin;

                        (b)

                        Leathanach gréasáin/tairseach gréasáin a chruthú atá tiomnaithe go sonrach do Phointí Teagmhála Náisiúnta, le naisc chuig faisnéis a bhaineann leo;

                        (c)

                        Trí cinn de chruinnithe faisnéise, dar fad idir leathlá agus lá iomlán, a eagrú roimh gach cruinniú CTA a bheidh tiomnaithe do Phointí Teagmhála Náisiúnta, ina gcuirfear faisnéis agus nuashonruithe ar an gcruinniú atá le teacht ar fáil dóibh agus ina dtabharfar an deis dóibh ceisteanna a chur agus faisnéis a shoiléiriú; agus

                        (d)

                        Sásra a bhunú chun teagmháil rialta chórasach a dhéanamh le Pointí Teagmhála Náisiúnta ar bhonn aonair chun tacú lena rannpháirtíocht in CTA.

                  1.1.4.   Na torthaí a bhfuiltear ag súil leo ón tionscadal

                        (a)

                        Níos mó eolais ar oibleagáidí CTA (lena n-áirítear tuairisciú) i measc phointí teagmhála náisiúnta CTA;

                        (b)

                        Níos mó feasachta ar phróiseas CTA;

                        (c)

                        Scaipeadh forleathan ábhar faisnéise faoi CTA chuig pointí teagmhála náisiúnta agus níos faide i gcéin.

                  1.1.5.   Tairbhithe

            Pointí Teagmhála Náisiúnta na Stát is Páirtithe.
            1.2.   Tionscadal 2: Uainchlár saineolaithe (oiliúint na n-oiliúnóirí)

            1.2.1.   Cuspóir foriomlán an tionscadail

            Cumas shaineolaithe áitiúla agus réigiúnacha CTA a fhorbairt chun comhairle agus oiliúint a chur ar fáil maidir le cur chun feidhme CTA ar an leibhéal áitiúil agus réigiúnach d'fhonn spleáchas ar chomhairleoirí agus ar eagraíochtaí idirnáisiúnta a laghdú, caighdeán na hoiliúna agus an chúnaimh cur chun feidhme a fheabhsú, agus chun rannchuidiú le hiarrachtaí fothaithe acmhainní a chur in oiriúint ar bhealach níos fearr.
            1.2.2.   Cúlra

            Cé gur cuireadh roinnt tionscadal de chuid an Chiste Iontaobhais Dheonaigh (VTF) chun feidhme le tacaíocht ó eagraíochtaí áitiúla agus ó chomhairleoirí náisiúnta nó réigiúnacha, tá baint ag formhór thionscadail VTF a cuireadh chun feidhme ó 2ú Comhdháil na Stát is Páirtithe le saineolaithe idirnáisiúnta agus/nó comhpháirtí cur chun feidhme tionscadail ar eagraíocht idirnáisiúnta é (amhail eintiteas de chuid na Náisiún Aontaithe) nó eagraíocht neamhrialtasach idirnáisiúnta. Níl spleáchas leanúnach ar shaineolas idirnáisiúnta éifeachtúil ná inbhuanaithe ar na cúiseanna seo a leanas:

                        1)

                        Tá costas mór ag baint leis an taisteal idirnáisiúnta a theastaíonn chun gur féidir le saineolaithe idirnáisiúnta freastal ar cheardlanna oiliúna agus iad a stiúradh, agus leis na táillí laethúla nó honoraria a éilíonn saineolaithe idirnáisiúnta (i gcoibhneas na costais a bhaineann le saineolaí áitiúil nó réigiúnach); agus

                        2)

                        Ní chuireann an spleáchas leanúnach ar shaineolaithe idirnáisiúnta le hacmhainn ná le saineolas na gcomhairleoirí áitiúla agus réigiúnacha, ar saineolaithe iad a d'fhéadfadh a bheith in ann oiliúint agus cur chun feidhme marthanach agus saincheaptha a sholáthar san fhadtéarma.

                  Ina theannta sin, is léir ó thaithí VTF go mbeadh tacaíocht forbartha de dhíth ar chomhairleoirí agus ar eagraíochtaí áirithe d'fhonn tabhairt faoina róil i dtionscadail cur chun feidhme CTA. Ba mhaith le Rúnaíocht CTA aghaidh a thabhairt ar na saincheisteanna a bhaineann le spleáchas ar chomhairleoirí agus ar eagraíochtaí idirnáisiúnta agus ar cháilíocht roinnt den oiliúint agus den chúnamh a chuirtear ar fáil, trí bhíthin tionscadal a fhéachann le cumas na gcomhairleoirí áitiúla agus réigiúnacha a fhorbairt chun cúnamh oiliúna agus cur chun feidhme a chur ar fáil.
            1.2.3.   Gníomhaíochtaí agus aschuir

            Bheadh na gníomhaíochtaí/nithe insoláthartha seo a leanas i gceist leis an tionscadal seo:

                        (a)

                        Ceardlann dar téama “oiliúint na n-oiliúnóirí” a dhearadh a chuirfeadh le hacmhainn na sainchomhairleoirí áitiúla agus réigiúnacha cúnamh ardchaighdeáin oiliúna agus cur chun feidhme a chur ar fáil;

                        (b)

                        Ábhair oiliúna a ullmhú chun ceardlanna dar téama “oiliúint na n-oiliúnóirí” a éascú;

                        (c)

                        Dul i dteagmháil le comhairleoirí i réigiúin spriocdhírithe chun páirt a ghlacadh sna ceardlanna saincheaptha dar téama “oiliúint na n-oiliúnóirí”; agus

                        (d)

                        Sé cinn de cheardlanna dar téama “oiliúint na n-oiliúnóirí” a reáchtáil i réigiúin éagsúla.

                  1.2.4.   Na torthaí a bhfuiltear ag súil leo ón tionscadal

                        (a)

                        Méadú a chur ar líon na gcomhairleoirí áitiúla agus réigiúnacha ar “saineolaithe” CTA iad, arna bhformhuiniú ag Rúnaíocht CTA, ar féidir leo oiliúint agus cúnamh cur chun feidhme ar ardchaighdeán a sholáthar ar an leibhéal áitiúil agus réigiúnach;

                        (b)

                        Liosta poiblí comhairleoirí a fhorbairt arna bhformhuiniú ag Rúnaíocht CTA mar chomhairleoirí atá in ann cúnamh ardchaighdeáin a chur ar fáil maidir le hoiliúint CTA agus cur chun feidhme (uainchlár saineolaithe). D'fhéadfaí liosta den sórt sin a scaipeadh, mar shampla, ar fhaighteoirí ionchasacha VTF atá ag lorg comhairleoirí nó comhpháirtithe cur chun feidhme tionscadail.

                  1.2.5.   Tairbhithe

                        —

                        Comhairleoirí áitiúla agus réigiúnacha.

                        —

                        Deontóirí agus faighteoirí VTF.

                  1.3.   Tionscadal 3: Tacaíocht do bhunachar sonraí le meaitseáil a dhéanamh ar riachtanais agus acmhainní

            1.3.1.   Cuspóir foriomlán an tionscadail

            Sásra a fhorbairt chun tairiscintí agus iarrataí ar chúnamh a mheaitseáil maidir le cur chun feidhme an Chonartha d'fhonn dúbailt agus forluí thionscadail chúnaimh CTA a laghdú agus líon na Stát a fhaigheann cúnamh spriocdhírithe a mhéadú.
            1.3.2.   Cúlra

            Faoi Airteagal 18(3)(c) CTA, tugtar sainordú do Rúnaíocht CTA “Comhoiriúnú tairiscintí cur chun feidhme an Chonartha agus iarrataí ar chúnamh maidir le cur chun feidhme an Chonartha a éascú”. Cé go moltar do na Stáit is Páirtithe cúnamh a lorg, i gcás inar gá, agus cúnamh a chur ar fáil, arna iarraidh sin, níl aon sásra foirmiúil ann chun cúnamh a lorg nó a thairiscint faoi CTA. Ina theannta sin, ní áirítear ar na teimpléid tuairiscithe atá ann faoi láthair áis chun cúnamh a iarraidh nó a thairiscint (mar theimpléid i bpróisis eile – amhail Clár Gníomhaíochta na Náisiún Aontaithe maidir le Mionairm agus Airm Éadroma). Ba mhaith le Rúnaíocht CTA féachaint ar na roghanna chun bunachar sonraí nó sásra eile a fhorbairt chun riachtanais agus acmhainní a mheaitseáil chun CTA a chur chun feidhme i gcomhlíonadh a oibleagáide faoin gConradh agus chun an comhar agus cúnamh idirnáisiúnta a fheabhsú.
            1.3.3.   Gníomhaíochtaí agus aschuir

            Bheadh na gníomhaíochtaí/nithe insoláthartha seo a leanas i gceist leis an tionscadal seo:

                        (a)

                        Féachaint ar roghanna chun sásra a bhunú chun riachtanais agus acmhainní a mheaitseáil, lena n-áirítear trí athbhreithniú comparáideach ar na sásraí atá ann cheana i bhfóraim eile, chomh maith le comhairliúcháin le faighteoirí agus deontóirí araon;

                        (b)

                        Sásra meaitseála riachtanas agus acmhainní a dhearadh agus a bhunú, lena n-áirítear bunachar sonraí leictreonach na n-iarrataí ar chúnamh agus na dtairiscintí, agus uirlis ar líne a fhorbairt chun cúnamh a iarraidh; agus

                        (c)

                        An sásra meaitseála riachtanas agus acmhainní a sheoladh, a phoibliú agus a chothabháil.

                  1.3.4.   Na torthaí a bhfuiltear ag súil leo ón tionscadal

            Faisnéis fheabhsaithe maidir le riachtanais chúnaimh na Stát is Páirtithe chomh maith leis na hacmhainní atá ar fáil chun aghaidh a thabhairt ar na riachtanais sin.
            Dhéanfaí an sásra a forbraíodh a ailíniú go dlúth leis an gCiste Iontaobhais Deonach (VTF, arna riar ag Rúnaíocht CTA) chun comhlántacht a áirithiú idir na sásraí cúnaimh.
            1.3.5.   Tairbhithe

                        —

                        Stáit is Páirtithe agus Stáit Sínithe atá ag lorg cúnamh chun CTA a chur chun feidhme.

                        —

                        Stáit bhronntacha a bhfuil tionscadail cur chun feidhme CTA á lorg acu chun tacú leo.

                  2.   Breithniúcháin

            2.1   Comhlántacht a áirithiú le for-rochtain leanúnach CTA

            Tá cur amach ag Rúnaíocht CTA ar chistí eile atá páirteach i gcistiú a dhéanamh ar thionscadail cur chun feidhme CTA, amhail an Rialachán maidir le Saoráid Iontaobhais na Náisiún Aontaithe maidir le Comhar Tacaíochta Arm (UNSCAR) agus, ar ndóigh, tionscadal for-rochtana AE CTA. D'oibrigh Rúnaíocht CTA go dlúth le bainisteoirí agus le lucht cur chun feidhme an dá ghníomhaíocht, lena n-áirítear Oifig Chónaidhme na Gearmáine um Ghnóthaí Eacnamaíocha agus Rialú Onnmhairithe (BAFA) agus Expertise France, chun iarracht a dhéanamh dúbláil an mhaoinithe a sheachaint. Is éard a bhí i gceist leis sin faisnéis a roinnt ar bhonn rialta – agus rúnda – ar iarratais a fhaightear agus ar thionscadail a d'fhormheas na cistí éagsúla.
            I gcomhthéacs na tacaíochta a thugann an tAontas do Rúnaíocht CTA, chuirfeadh Rúnaíocht CTA leis an gcaidreamh a forbraíodh le BAFA agus Expertise France chun comhlántacht a áirithiú idir tionscadal Aontasmhaoinithe ón Aontas Eorpach agus obair leanúnach thionscadal for-rochtana AE CTA. Mar shampla, rachadh Rúnaíocht CTA i dteagmháil le baill de ghrúpa saineolaithe an Aontais chun páirt a ghlacadh i gceardlann saineolaithe chun bailíochtú a dhéanamh ar na hábhair oiliúna a forbraíodh don ghné “oiliúint na n-oiliúnóirí” de Thionscadal 2 (Sainchóras uainchláir (oiliúint na n-oiliúnóirí)), agus chun a dtaithí agus na ceachtanna a foghlaimíodh a roinnt.
            Ina theannta sin, lorgódh Rúnaíocht CTA ionchur ó chomhpháirtithe cur chun feidhme thionscadail for-rochtana AE CTA chun ionadaithe Stáit agus daoine aonair eile a shainaithint a roghnófar le bheith rannpháirteach i gclár “oiliúint na n-oiliúnóirí” de chuid Rúnaíocht CTA. D'fhéadfadh Rúnaíocht CTA oibriú freisin le comhpháirtithe cur chun feidhme for-rochtana AE CTA agus le saineolaithe chun riachtanais chúnaimh a leithlisiú a d'fhéadfadh a bheith ag sprioc-Stáit agus ar sainaithníodh iad mar chuid de chleachtadh treochláir an Aontais agus d'fhor-rochtain eile de chuid an Aontais. D'fhéadfaí faisnéis den sórt sin a úsáid chun bunachar sonraí na riachtanas agus na n-acmhainní comhfhreagracha atá beartaithe i dTionscadal 3 a phoibliú (Tacaíocht do bhunachar sonraí le meaitseáil a dhéanamh ar riachtanais agus acmhainní).
            Go hachomair, feictear do Rúnaíocht CTA go bhfuil go leor deiseanna ann d'idirphlé/comhpháirtíocht leanúnach le tionscadal for-rochtana AE CTA chun comhlántacht a áirithiú idir an dá thionscadal agus iad ag iarraidh an sprioc chomhpháirteach a bhaint amach maidir le cur chun feidhme éifeachtach CTA.
            2.2   Tionchar agus impleachtaí COVID-19

            Tá a lorg á fhágáil ag COVID-19 ar fhormhór an domhain, cé nach ionann cás do gach tír. Maidir leis na srianta ar ghluaiseacht, ar mhéid na gcruinnithe agus ar an taisteal, atá curtha i bhfeidhm ag a lán tíortha mar fhreagairt ar an ráig, is dócha go mbeidh tionchar acu ar chur chun feidhme thionscadail CTA sna míonna romhainn, agus go deimhin b'fhéidir sna blianta atá romhainn.
            Ós rud é, freisin, nach fios cé chomh fada a mhairfidh tréimhse ráig COVID-19 agus a thionchar agus nach féidir é a thuar ag an tráth seo, beidh sé deacair a bheith cinnte cé na himpleachtaí a bheidh ann do na gníomhaíochtaí tionscadail sin a bhaineann le taisteal idirnáisiúnta agus/nó cruinnithe duine le duine, ná d'amlínte.
            Cuirfidh Rúnaíocht CTA na cúinsí sin san áireamh ina pleanáil tionscadail ar na bealaí seo a leanas:
            Ar an gcéad dul síos, tá dréachtsceideal tionscadal ullmhaithe ag Rúnaíocht CTA chun na trí thionscadal a leagtar amach sa togra a chur chun feidhme, lena n-áirithítear go rachfar i mbun an oiread sin den ullmhúchán deisce, den phleanáil, den fhor-rochtain, den taighde agus den dréachtú is gá le haghaidh gach ceann de na tionscadail le linn an chéad 15 mhí den tionscadal (Aibreán 2021-Meitheamh 2022). Na gníomhaíochtaí sin a dteastaíonn rannpháirtíocht duine le duine lena n-aghaidh i.e. na ceardlanna dar téama “oiliúint na n-oiliúnóirí” atá beartaithe i dTionscadal 2 (Sainuainchlár (oiliúint na n-oiliúnóirí)) – sceidealófaí iad le bheith ar siúl sa dara bliain den tionscadal (Iúil – Samhain 2022). Ar ndóigh, i gcás ina mbíonn paindéim COVID fós ag cur isteach ar an gcumas taisteal agus ceardlanna aghaidh ar aghaidh a dhéanamh i mí Dheireadh Fómhair 2022, d'fhéadfadh sé gur ghá síneadh ama nó plean teagmhasach eile a chur san áireamh.
            Ar an dara dul síos, tá pleananna teagmhasacha i bhfeidhm ag Rúnaíocht CTA maidir le gníomhaíochtaí tionscadail áirithe lena ndéantar machnamh ar rannpháirtíocht duine le duine nó go pearsanta. Mar shampla, i dTionscadal 1 (Tacaíocht le haghaidh forbairt pointí teagmhála náisiúnta CTA), tá sé beartaithe cruinnithe faisnéise dar fad idir leathlá nó lá a eagrú roimh gach cruinniú CTA (ag tosú sa 8ú timthriall de chuid Chomhdháil na Stát is Páirtithe) a bheidh tiomnaithe do Phointí Teagmhála Náisiúnta, ina gcuirfear faisnéis agus nuashonruithe ar an gcruinniú atá le teacht ar fáil dóibh agus ina dtabharfar an deis dóibh ceisteanna a chur agus faisnéis a shoiléiriú. Cé go bhfuiltear ag súil go mbeidh na cruinnithe faisnéise sin ar siúl roimh gach cruinniú CTA (chomh maith leis an gcruinniú féin), mura féidir sin a dhéanamh i ngeall ar shrianta COVID, d'fhéadfaí na cruinnithe faisnéise sin a reáchtáil de réir réigiúin (más gá) chun aghaidh a thabhairt ar fhachtóirí ama agus ar thosca teanga.


title: Cinneadh (AE) 2021/651 ón gComhairle an 19 Aibreán 2021 maidir le síniú, thar ceann an Aontais, an Chomhaontaithe i bhfoirm Malartú Litreacha idir an tAontas Eorpach agus Poblacht na hAirgintíne de bhun Airteagal XXVIII de Chomhaontú Ginearálta um Tharaifí agus Trádáil (“CGTT”) 1994 a bhaineann le modhnú lamháltas ar na cuótaí ráta taraife uile a áirítear i Sceideal CLXXV de chuid an Aontais mar thoradh ar tharraingt siar na Ríochta Aontaithe as an Aontas Eorpach

text:
                  21.4.2021

                  GA

                  Iris Oifigiúil an Aontais Eorpaigh

                  L 135/1

         CINNEADH (AE) 2021/651 ÓN gCOMHAIRLE
         an 19 Aibreán 2021
         maidir le síniú, thar ceann an Aontais, an Chomhaontaithe i bhfoirm Malartú Litreacha idir an tAontas Eorpach agus Poblacht na hAirgintíne de bhun Airteagal XXVIII de Chomhaontú Ginearálta um Tharaifí agus Trádáil (“CGTT”) 1994 a bhaineann le modhnú lamháltas ar na cuótaí ráta taraife uile a áirítear i Sceideal CLXXV de chuid an Aontais mar thoradh ar tharraingt siar na Ríochta Aontaithe as an Aontas Eorpach
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d’Airteagal 207(4) de, i gcomhar le hAirteagal 218(5) de,
         Ag féachaint don togra ón gCoimisiún Eorpach,
         De bharr an mhéid seo a leanas:

                     (1)

                     An 15 Meitheamh 2018 d’údaraigh an Chomhairle don Choimisiún tús a chur le caibidlíocht de bhun Airteagal XXVIII de Chomhaontú Ginearálta um Tharaifí agus Trádáil (CGTT) 1994 maidir le cionroinnt na gcuótaí ráta taraife a áirítear i Sceideal CLXXV de chuid an Aontais mar thoradh ar tharraingt siar na Ríochta Aontaithe as an Aontas Eorpach.

                     (2)

                     Tugadh an chaibidlíocht leis an Airgintín i gcrích tráth a rinneadh an Comhaontú i bhfoirm Malartú Litreacha idir an tAontas Eorpach agus Poblacht na hAirgintíne de bhun Airteagal XXVIII de Chomhaontú Ginearálta um Tharaifí agus Trádáil (CGTT) 1994 maidir le modhnú lamháltas ar na cuótaí ráta taraife uile a áirítear i Sceideal CLXXV de chuid an Aontais mar thoradh ar tharraingt siar na Ríochta Aontaithe as an Aontas Eorpach (“an Comhaontú”) a inisiliú an 5 Feabhra 2021.

                     (3)

                     Ba cheart an Comhaontú a shíniú,

               TAR ÉIS AN CINNEADH SEO A GHLACADH:

            Airteagal 1
            Údaraítear leis seo síniú, thar ceann an Aontais, an Chomhaontaithe i bhfoirm Malartú Litreacha idir an tAontas Eorpach agus Poblacht na hAirgintíne de bhun Airteagal XXVIII de Chomhaontú Ginearálta um Tharaifí agus Trádáil (CGTT) 1994 a mhéid a bhaineann leis an gcaibidlíocht faoi Airteagal XXVIII de CGTT 1994a bhaineann le modhnú lamháltas ar na cuótaí ráta taraife uile a áirítear i Sceideal CLXXV de chuid an Aontais mar thoradh ar tharraingt siar na Ríochta Aontaithe as an Aontas Eorpach, faoi réir thabhairt i gcrích an Chomhaontaithe sin (1).

            Airteagal 2
            Údaraítear leis seo Uachtarán na Comhairle chun an duine (na daoine) a ainmniú a chumhachtaítear chun an Comhaontú a shíniú thar ceann an Aontais.

            Airteagal 3
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, 19 Aibreán 2021.

                  Thar ceann na Comhairle

                  An tUachtarán

               A. P. ZACARIAS

            (1)  Foilseofar téacs an Chomhaontaithe in éineacht leis an gcinneadh maidir lena thabhairt i gcrích.


title: Cinneadh (AE) 2021/650 ón gComhairle an 19 Aibreán 2021 maidir le síniú, thar ceann an Aontais, an Chomhaontaithe i bhfoirm Malartú Litreacha idir an tAontas Eorpach agus Stáit Aontaithe Mheiriceá de bhun Airteagal XXVIII de Chomhaontú Ginearálta um Tharaifí agus Trádáil (CGTT) 1994 a bhaineann le modhnú lamháltas ar na cuótaí ráta taraife go léir a chuimsítear i Sceideal CLXXV an Aontais Eorpaigh de thoradh tharraingt siar na Ríochta Aontaithe as an Aontas Eorpach

text:
                  21.4.2021

                  GA

                  Iris Oifigiúil an Aontais Eorpaigh

                  L 135/2

         CINNEADH (AE) 2021/650 ÓN gCOMHAIRLE
         an 19 Aibreán 2021
         maidir le síniú, thar ceann an Aontais, an Chomhaontaithe i bhfoirm Malartú Litreacha idir an tAontas Eorpach agus Stáit Aontaithe Mheiriceá de bhun Airteagal XXVIII de Chomhaontú Ginearálta um Tharaifí agus Trádáil (CGTT) 1994 a bhaineann le modhnú lamháltas ar na cuótaí ráta taraife go léir a chuimsítear i Sceideal CLXXV an Aontais Eorpaigh de thoradh tharraingt siar na Ríochta Aontaithe as an Aontas Eorpach
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d’Airteagal 207(4), i gcomhar le hAirteagal 218(5) de,
         Ag féachaint don togra ón gCoimisiún Eorpach,
         De bharr an mhéid seo a leanas:

                     (1)

                     An 15 Meitheamh 2018, d’údaraigh an Chomhairle don Choimisiún tús a chur le caibidlíocht le Stáit Aontaithe Mheiriceá de bhun Airteagal XXVIII de Chomhaontú Ginearálta um Tharaifí agus Trádáil (CGTT) 1994 maidir le cionroinnt na gcuótaí ráta taraife a chuimsítear i Sceideal CLXXV an Aontais Eorpaigh de thoradh tharraingt siar na Ríochta Aontaithe as an Aontas.

                     (2)

                     Rinneadh na caibidlíochtaí le Stáit Aontaithe Mheiriceá a chur i gcrích agus an 5 Márta 2021 inisilíodh Comhaontú i bhfoirm Malartú Litreacha idir an tAontas Eorpach agus Stáit Aontaithe Mheiriceá de bhun Airteagal XXVIII de Chomhaontú Ginearálta um Tharaifí agus Trádáil (CGTT) 1994 a bhaineann le modhnú lamháltas ar na cuótaí ráta taraife go léir a chuimsítear i Sceideal CLXXV an Aontais Eorpaigh de thoradh tharraingt siar na Ríochta Aontaithe as an Aontas Eorpach (“an Comhaontú”).

                     (3)

                     Ba cheart an Comhaontú a shíniú,

               TAR ÉIS AN CINNEADH SEO A GHLACADH:

            Airteagal 1
            Leis seo, údaraítear síniú, thar ceann an Aontais, an Chomhaontaithe i bhfoirm Malartú Litreacha idir an tAontas Eorpach agus Stáit Aontaithe Mheiriceá de bhun Airteagal XXVIII de Chomhaontú Ginearálta um Tharaifí agus Trádáil (CGTT) 1994 a bhaineann le modhnú na lamháltas ar na cuótaí ráta taraife go léir a chuimsítear i Sceideal CLXXV an Aontais Eorpaigh de thoradh tharraingt siar na Ríochta Aontaithe as an Aontas Eorpach, faoi réir thabhairt I gcrích an Chomhaontaithe sin (1).

            Airteagal 2
            Údaraítear leis seo d’Uachtarán na Comhairle an duine (na daoine) a ainmniú, a mbeidh sé de chumhacht aige/acu an Comhaontú a shíniú, thar ceann an Aontais.

            Airteagal 3
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, 19 Aibreán 2021.

                  Thar ceann na Comhairle

                  An tUachtarán

               A. P. ZACARIAS

            (1)  Foilseofar téacs an Chomhaontiahte le chéile leis an gcinneadh nuair a dtugtar i gcrích é.


title: Cinneadh (AE) 2021/1022 ó Pharlaimint na hEorpa agus ón gComhairle an 8 Meitheamh 2021 maidir leis an gCiste Eorpach um Choigeartú don Domhandú a shlógadh tar éis iarratas ón Ísiltír – EGF/2020/004 NL/KLM

text:
                  24.6.2021

                  GA

                  Iris Oifigiúil an Aontais Eorpaigh

                  L 224/16

         CINNEADH (AE) 2021/1022 Ó PHARLAIMINT NA hEORPA AGUS ÓN gCOMHAIRLE
         an 8 Meitheamh 2021
         maidir leis an gCiste Eorpach um Choigeartú don Domhandú a shlógadh tar éis iarratas ón Ísiltír – EGF/2020/004 NL/KLM
         TÁ PARLAIMINT NA hEORPA AGUS COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 1309/2013 ó Pharlaimint na hEorpa agus ón gComhairle an 17 Nollaig 2013 maidir leis an gCiste Eorpach um Choigeartú don Domhandú (2014-2020) agus lena n-aisghairtear Rialachán (CE) Uimh. 1927/2006 (1), agus go háirithe Airteagal 15(4) de, Ag féachaint do Chomhaontú Idirinstitiúideach an 16 Nollaig 2020 idir Parlaimint na hEorpa,
         Comhairle an Aontais Eorpaigh agus an Coimisiún Eorpach maidir leis an smacht buiséadach, le comhar in ábhair bhuiséadacha agus le bainistíocht fhónta airgeadais, agus maidir le hacmhainní dílse nua, lena n-áirítear treochlár i dtreo acmhainní dílse nua a thabhairt isteach (2), agus go háirithe pointe 9 de,
         Ag féachaint don togra ón gCoimisiún Eorpach,
         De bharr an mhéid seo a leanas:

                     (1)

                     Is é is aidhm don Chiste Eorpach um Choigeartú don Domhandú (CED) tacaíocht a thabhairt d’oibrithe a cuireadh ar iomarcaíocht agus do dhaoine féinfhostaithe a bhfuil deireadh tagtha lena ngníomhaíocht i ngeall ar mhórathruithe struchtúracha ar phatrúin na trádála ar fud an domhain de thoradh an domhandaithe, nó de bhrí gur lean an ghéarchéim dhomhanda airgeadais agus eacnamaíoch ar aghaidh, nó i ngeall ar ghéarchéim dhomhanda airgeadais agus eacnamaíoch eile, agus cabhrú le hathimeascadh na n-oibrithe sin sa mhargadh saothair.

                     (2)

                     Ní rachaidh CED thar uasmhéid bliantúil EUR 186 milliún (praghsanna 2018) faoi mar a leagtar síos in Airteagal 8(1) de Rialachán (AE, Euratom) 2020/2093 ón gComhairle (3).

                     (3)

                     An 22 Nollaig 2020, chuir an Ísiltír iarratas isteach chun CED a shlógadh, i leith iomarcaíochtaí in KLM Royal Dutch Airlines san Ísiltír. Mar fhorlíonadh ar an iarratas sin, bhí faisnéis bhreise a soláthraíodh i gcomhréir le hAirteagal 8(3) de Rialachán (AE) Uimh. 1309/2013. Comhlíontar san iarratas sin na ceanglais chun ranníocaíocht airgeadais ó CED a shocrú, mar a leagtar síos in Airteagal 13 de Rialachán (AE) Uimh. 1309/2013.

                     (4)

                     Dá bhrí sin, ba cheart CED a shlógadh chun ranníocaíocht airgeadais EUR 5 019 218 a sholáthar i leith an iarratais a chuir an Ísiltír isteach.

                     (5)

                     Chun íoslaghdú a dhéanamh ar an bhfad ama a thógfaidh sé CED a shlógadh, ba cheart feidhm a bheith ag an gcinneadh seo ón dáta a ghlacfar é,

               TAR ÉIS AN CINNEADH SEO A GHLACADH:

            Airteagal 1
            Faoi chuimsiú bhuiséad ginearálta an Aontais le haghaidh na bliana airgeadais 2021, déanfar an Ciste Eorpach um Choigeartú don Domhandú a shlógadh chun méid EUR 5 019 218 a sholáthar ina leithreasuithe faoi chomhair gealltanas agus ina leithreasuithe íocaíochta.

            Airteagal 2
            Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh. Beidh feidhm aige ón 8 Meitheamh 2021.

            Arna dhéanamh in Strasbourg, 8 Meitheamh 2021.

                  Thar ceann Pharlaimint na hEorpa

                  An tUachtarán

               D. M. SASSOLI

                  Thar ceann na Comhairle

                  An tUachtarán

               A. P. ZACARIAS

            (1)  IO L 347, 20.12.2013, lch. 855.

            (2)  IO L 433 I, 22.12.2020, lch. 28.

            (3)  Rialachán (AE, Euratom) 2020/2093 ón gComhairle an 17 Nollaig 2020 lena leagtar síos an creat airgeadais ilbhliantúil le haghaidh na mblianta 2021 go 2027 (IO L 433 I, 22.12.2020, lch. 11).


title: Cinneadh ón gComhairle an 21 Meitheamh 2021 lena nglactar an seasamh ón gComhairle maidir le dréachtbhuiséad leasaitheach Uimh. 3 de chuid an Aontais Eorpaigh don bhliain airgeadais 2021 2021/C 247/01

text:
                  25.6.2021

                  GA

                  Iris Oifigiúil an Aontais Eorpaigh

                  C 247/1

         CINNEADH ÓN GCOMHAIRLE
         an 21 Meitheamh 2021
         lena nglactar an seasamh ón gComhairle maidir le dréachtbhuiséad leasaitheach Uimh. 3 de chuid an Aontais Eorpaigh don bhliain airgeadais 2021
         (2021/C 247/01)
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 314 de, i gcomhar leis an gConradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 106a de,
         Ag féachaint do Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n-aisghairtear Rialachán (AE, Euratom) Uimh. 966/2012 (1), agus go háirithe Airteagal 44 de,
         De bharr an mhéid seo a leanas:

                     —

                     glacadh buiséad an Aontais don bhliain airgeadais 2021 go cinntitheach an 18 Nollaig 2020 (2);

                     —

                     thíolaic an Coimisiún togra, an 15 Aibreán 2021, ina raibh dréachtbhuiséad leasaitheach Uimh. 3 a ghabhann leis an mbuiséad ginearálta don bhliain airgeadais 2021,

               TAR ÉIS A CHINNEADH MAR A LEANAS:

            Airteagal aonair
            Rinneadh an seasamh ón gComhairle maidir le dréachtbhuiséad leasaitheach Uimh. 3 de chuid an Aontais Eorpaigh don bhliain airgeadais 2021 a ghlacadh an 21 Meitheamh 2021.
            Is féidir breathnú ar an téacs iomlán nó é a íoslódáil ar shuíomh gréasáin na Comhairle: http://www.consilium.europa.eu/

            Arna dhéanamh sa Bhruiséil, 21 Meitheamh 2021.

                  Thar ceann na Comhairle

                  An tUachtarán

               J. BORRELL FONTELLES

            (1)  IO L 193, 30.7.2018, lch. 1.

            (2)  IO L 93, 17.3.2021, lch. 1.


title: Cinneadh (AE) 2021/1050 ón gComhairle an 21 Meitheamh 2021 maidir le tabhairt i gcrích, thar ceann an Aontais Eorpaigh agus a Bhallstát, Prótacail a ghabhann leis an gComhaontú Eora-Mheánmhara lena mbunaítear comhlachas idir na Comhphobail Eorpacha agus a mBallstáit, de pháirt amháin, agus Poblacht na Túinéise, den pháirt eile, chun aontachas Phoblacht na Cróite leis an Aontas Eorpach a chur san áireamh

text:
                  28.6.2021

                  GA

                  Iris Oifigiúil an Aontais Eorpaigh

                  L 227/1

         CINNEADH (AE) 2021/1050 ÓN gCOMHAIRLE
         an 21 Meitheamh 2021
         maidir le tabhairt i gcrích, thar ceann an Aontais Eorpaigh agus a Bhallstát, Prótacail a ghabhann leis an gComhaontú Eora-Mheánmhara lena mbunaítear comhlachas idir na Comhphobail Eorpacha agus a mBallstáit, de pháirt amháin, agus Poblacht na Túinéise, den pháirt eile, chun aontachas Phoblacht na Cróite leis an Aontas Eorpach a chur san áireamh
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 217 de, i gcomhar le hAirteagal 218(6)(a) de,
         Ag féachaint d’Ionstraim Aontachais Phoblacht na Cróite, agus go háirithe Airteagal 6(2) di,
         Ag féachaint don togra ón gCoimisiún Eorpach,
         Ag féachaint do thoiliú Pharlaimint na hEorpa,
         De bharr an mhéid seo a leanas:

                     (1)

                     An 17 Iúil 1995, síníodh an Comhaontú Eora-Mheánmhara lena mbunaítear comhlachas idir na Comhphobail Eorpacha agus a mBallstáit, de pháirt amháin, agus Poblacht na Túinéise, den pháirt eile (1), (“an Comhaontú”). Tháinig an Comhaontú i bhfeidhm an 1 Márta 1998.

                     (2)

                     Tá Poblacht na Cróite ina Ballstát den Aontas Eorpach ón 1 Iúil 2013.

                     (3)

                     I gcomhréir le hAirteagal 6(2) d’Ionstraim Aontachais Phoblacht na Cróite, tá aontachas Phoblacht na Cróite leis an gComhaontú le comhaontú trí phrótacal a ghabhann leis an gComhaontú (“an Prótacal”). Faoi nós imeachta simplithe, tá prótacal le tabhairt i gcrích idir an Chomhairle, ag gníomhú di d’aon toil thar ceann na mBallstát, agus an tríú tír lena mbaineann.

                     (4)

                     An 14 Meán Fómhair 2012, d’údaraigh an Chomhairle don Choimisiún tús a chur le caibidlíocht leis na tríú tíortha lena mbaineann i bhfianaise aontachas Phoblacht na Cróite leis an Aontas. Tugadh an chaibidlíocht le Poblacht na Túinéise i gcrích go rathúil an 11 Bealtaine 2018.

                     (5)

                     I gcomhréir le Cinneadh (AE) 2020/1420 ón gComhairle (2), síníodh an Prótacal thar ceann an Aontais agus a Bhallstát sa Bhruiséil an 27 Iúil 2020 faoi réir a thabhairt i gcrích ar dháta níos déanaí.

                     (6)

                     Ba cheart an Prótacal a fhormheas thar ceann an Aontais agus a Bhallstát,

               TAR ÉIS AN CINNEADH SEO A GHLACADH:

            Airteagal 1
            Leis seo, déantar an Prótacal a ghabhann leis an gComhaontú Eora-Mheánmhara lena mbunaítear comhlachas idir na Comhphobail Eorpacha agus a mBallstáit, de pháirt amháin, agus Poblacht na Túinéise, den pháirt eile, chun aontachas Phoblacht na Cróite leis an Aontas Eorpach a chur san áireamh, a fhormheas thar ceann an Aontais agus a Bhallstát (3).

            Airteagal 2
            Tabharfaidh Uachtarán na Comhairle, thar ceann an Aontais agus a Bhallstát, an fógra dá bhforáiltear in Airteagal 7(1) den Phrótacal.

            Airteagal 3
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh i Lucsamburg, 21 Meitheamh 2021.

                  Thar ceann na Comhairle

                  An tUachtarán

               J. BORRELL FONTELLES

            (1)  IO L 97, 30.3.1998, lch. 2.

            (2)  Cinneadh (AE) 2020/1420 ón gComhairle an 15 Deireadh Fómhair 2018 maidir le síniú, thar ceann an Aontais Eorpaigh agus a chuid Ballstát, agus cur i bhfeidhm sealadach, Prótacail a ghabhann leis an gComhaontú Eora-Mheánmhara lena mbunaítear comhlachas idir na Comhphobail Eorpacha agus a mBallstáit, de pháirt amháin, agus Poblacht na Túinéise, den pháirt eile, chun aontachas Phoblacht na Cróite leis an Aontas Eorpach a chur san áireamh (IO L 330, 9.10.2020, lch. 1).

            (3)  Foilsíodh téacs an Phrótacail in IO L 330 an 9.10.2020, in éineacht leis an gcinneadh maidir leis an síniú.


title: Cinneadh (AE) 2021/1075 ón gComhairle an 21 Meitheamh 2021 lena leasaítear Cinneadh 2013/488/AE maidir leis na rialacha slándála chun faisnéis rúnaicmithe de chuid an Aontais Eorpaigh a chosaint

text:
                  1.7.2021

                  GA

                  Iris Oifigiúil an Aontais Eorpaigh

                  L 233/1

         CINNEADH (AE) 2021/1075 ÓN gCOMHAIRLE
         an 21 Meitheamh 2021
         lena leasaítear Cinneadh 2013/488/AE maidir leis na rialacha slándála chun faisnéis rúnaicmithe de chuid an Aontais Eorpaigh a chosaint
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 240(3) de,
         Ag féachaint do Chinneadh 2009/937/AE ón gComhairle an 1 Nollaig 2009 lena nglactar Rialacha Nós Imeachta na Comhairle (1), agus go háirithe Airteagal 24 de,
         De bharr an mhéid seo a leanas:

                     (1)

                     I bhFoscríbhinn B a ghabhann le Cinneadh 2013/488/AE ón gComhairle (2), tá tábla coibhéise maidir le haicmiúcháin slándála.

                     (2)

                     I bhFoscríbhinn C a ghabhann le Cinneadh 2013/488/AE, tá liosta d’údaráis náisiúnta slándála (ÚSNanna).

                     (3)

                     Tá fógra tugtha ag an bhFrainc d’Ardrúnaíocht na Comhairle maidir leis na hathruithe a rinne sí ar a haicmiúcháin slándála. Leis na hathruithe sin, tugtar isteach dhá mharcáil nua aicmiúcháin le héifeacht ón 1 Iúil 2021: “TRÈS SECRET” agus “SECRET”. Maidir le faisnéis arna giniúint ag an bhFrainc roimh an 1 Iúil 2021 agus a aicmítear mar “TRÈS SECRET DÉFENSE”, “SECRET DÉFENSE” nó “CONFIDENTIEL DÉFENSE”, ba cheart leanúint dá láimhseáil agus dá cosaint ar an leibhéal is coibhéiseach le “TRÈS SECRET UE/EU TOP SECRET”, “SECRET UE/EU SECRET” nó “CONFIDENTIEL UE/EU CONFIDENTIAL” faoi seach.

                     (4)

                     Ina theannta sin, tá fógra tugtha ag an Iodáil agus an tSlóivéin d’Ardrúnaíocht na Comhairle maidir leis na hathruithe a rinneadh ar a ÚSNanna faoi seach.

                     (5)

                     Thug an tAontas an Comhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (3) (an “Comhaontú um Tharraingt Siar”) i gcrích trí bhíthin Chinneadh (AE) 2020/135 ón gComhairle (4) agus tháinig sé i bhfeidhm an 1 Feabhra 2020. An 31 Nollaig 2020, tháinig deireadh leis an idirthréimhse dá bhforáiltear in Airteagal 126 den Chomhaontú um Tharraingt Siar, ar lena linn a lean dlí an Aontais d’fheidhm a bheith aige maidir le Ríocht Aontaithe na Breataine Móire agus Thuaisceart Éireann (an “Ríocht Aontaithe”) agus sa Ríocht Aontaithe i gcomhréir le hAirteagal 127 den Chomhaontú um Tharraingt Siar. Ba cheart na tagairtí don Ríocht Aontaithe, dá haicmiúcháin slándála agus dá ÚSNanna a bhaint, dá bhrí sin, d’Fhoscríbhinní B agus C a ghabhann le Cinneadh 2013/488/AE faoi seach.

                     (6)

                     Dá bhrí sin, ba cheart Cinneadh 2013/488/AE a leasú dá réir sin,

               TAR ÉIS AN CINNEADH SEO A GHLACADH:

            Airteagal 1
            Cuirtear an téacs atá in Iarscríbhinní 1 agus 2 faoi seach a ghabhann leis an gCinneadh seo in ionad Fhoscríbhinní B agus C a ghabhann le Cinneadh 2013/488/AE.

            Airteagal 2
            Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.
            Beidh feidhm aige ón 1 Iúil 2021.

            Arna dhéanamh i Lucsamburg, 21 Meitheamh 2021.

                  Thar ceann na Comhairle

                  An tUachtarán

               J. BORRELL FONTELLES

            (1)  IO L 325, 11.12.2009, lch. 35.

            (2)  Cinneadh 2013/488/AE ón gComhairle an 23 Meán Fómhair 2013 maidir leis na rialacha slándála chun faisnéis rúnaicmithe de chuid an Aontais Eorpaigh a chosaint (IO L 274, 15.10.2013, lch. 1).

            (3)  IO C 384 I, 12.11.2019, lch. 1.

            (4)  Cinneadh (AE) 2020/135 ón gComhairle an 30 Eanáir 2020 maidir le tabhairt i gcrích an Chomhaontaithe maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (IO L 29, 31.1.2020, lch. 1).

            IARSCRÍBHINN 1

                  FOSCRÍBHINN B
                  COIBHÉIS NA nAICMIÚCHÁN SLÁNDÁLA

                              AE

                              TRÈS SECRET UE/EU TOP SECRET

                              SECRET UE/EU SECRET

                              CONFIDENTIEL UE/EU CONFIDENTIAL

                              RESTREINT UE/EU RESTRICTED

                              An Bheilg

                              Très Secret (Loi 11.12.1998)
                              Zeer Geheim (Wet 11.12.1998)

                              Secret (Loi 11.12.1998)
                              Geheim (Wet 11.12.1998)

                              Confidentiel (Loi 11.12.1998)
                              Vertrouwelijk (Wet 11.12.1998)

                              nóta (1) thíos

                              An Bhulgáir

                              Cтpoгo ceкретно

                              Ceкретно

                              Поверително

                              За служебно ползване

                              An tSeicia

                              Přísně tajné

                              Tajné

                              Důvěrné

                              Vyhrazené

                              An Danmhairg

                              YDERST HEMMELIGT

                              HEMMELIGT

                              FORTROLIGT

                              TIL TJENESTEBRUG

                              An Ghearmáin

                              STRENG GEHEIM

                              GEHEIM

                              VS (2) - VERTRAULICH

                              VS - NUR FÜR DEN DIENSTGEBRAUCH

                              An Eastóin

                              Täiesti salajane

                              Salajane

                              Konfidentsiaalne

                              Piiratud

                              Éire

                              Top Secret/Faoi Mhór-rún

                              Secret/Faoi rún

                              Confidential/Rúnda

                              Restricted/Srianta

                              An Ghréig

                              Άκρως Απόρρητο
                              Giorrúchán: ΑΑΠ

                              Απόρρητο
                              Giorrúchán: (ΑΠ)

                              Εμπιστευτικό
                              Giorrúchán: (ΕΜ)

                              Περιορισμένης Χρήσης
                              Giorrúchán: (ΠΧ)

                              An Spáinn

                              SECRETO

                              RESERVADO

                              CONFIDENCIAL

                              DIFUSIÓN LIMITADA

                              An Fhrainc

                              TRÈS SECRET
                              TRÈS SECRET DÉFENSE (3)

                              SECRET
                              SECRET DÉFENSE (3)

                              CONFIDENTIEL DÉFENSE (3)

                                    ,

                                  (4)

                              nóta (5) thíos

                              An Chróit

                              VRLO TAJNO

                              TAJNO

                              POVJERLJIVO

                              OGRANIČENO

                              An Iodáil

                              Segretissimo

                              Segreto

                              Riservatissimo

                              Riservato

                              An Chipir

                              Άκρως Απόρρητο
                              Giorrúchán: (ΑΑΠ)

                              Απόρρητο
                              Giorrúchán: (ΑΠ)

                              Εμπιστευτικό
                              Giorrúchán: (ΕΜ)

                              Περιορισμένης Χρήσης
                              Giorrúchán: (ΠΧ)

                              An Laitvia

                              Sevišķi slepeni

                              Slepeni

                              Konfidenciāli

                              Dienesta vajadzībām

                              An Liotuáin

                              Visiškai slaptai

                              Slaptai

                              Konfidencialiai

                              Riboto naudojimo

                              Lucsamburg

                              Très Secret Lux

                              Secret Lux

                              Confidentiel Lux

                              Restreint Lux

                              An Ungáir

                              Szigorúan titkos!

                              Titkos!

                              Bizalmas!

                              Korlátozott terjesztésű!

                              Málta

                              L-Ogħla Segretezza
                              Top Secret

                              Sigriet
                              Secret

                              Kunfidenzjali
                              Confidential

                              Ristrett
                              Restricted (6)

                              An Ísiltír

                              Stg. ZEER GEHEIM

                              Stg. GEHEIM

                              Stg. CONFIDENTIEEL

                              Dep. VERTROUWELIJK

                              An Ostair

                              Streng Geheim

                              Geheim

                              Vertraulich

                              Eingeschränkt

                              An Pholainn

                              Ściśle Tajne

                              Tajne

                              Poufne

                              Zastrzeżone

                              An Phortaingéil

                              Muito Secreto

                              Secreto

                              Confidencial

                              Reservado

                              An Rómáin

                              Strict secret de importanță deosebită

                              Strict secret

                              Secret

                              Secret de serviciu

                              An tSlóivéin

                              STROGO TAJNO

                              TAJNO

                              ZAUPNO

                              INTERNO

                              An tSlóvaic

                              Prísne tajné

                              Tajné

                              Dôverné

                              Vyhradené

                              An Fhionlainn

                              ERITTÄIN SALAINEN YTTERST HEMLIG

                              SALAINEN HEMLIG

                              LUOTTAMUKSELLINEN KONFIDENTIELL

                              KÄYTTÖ RAJOITETTU BEGRÄNSAD TILLGÅNG

                              An tSualainn

                              Kvalificerat hemlig

                              Hemlig

                              Konfidentiell

                              Begränsat hemlig

               (1)  Ní aicmiúchán slándála é “Diffusion Restreinte/Beperkte Verspreiding” sa Bheilg. Bíonn faisnéis “RESTREINT UE/EU RESTRICTED” á láimhseáil agus á cosaint ag an mBeilg ar dhóigh atá chomh docht céanna leis na caighdeáin agus na nósanna imeachta a thuairiscítear i rialacha slándála Chomhairle an Aontais Eorpaigh.

               (2)  An Ghearmáin: VS = Verschlusssache.

               (3)  Maidir le faisnéis arna giniúint ag an bhFrainc roimh an 1 Iúil 2021 agus a aicmítear mar “TRÈS SECRET DÉFENSE”, “SECRET DÉFENSE” nó “CONFIDENTIEL DÉFENSE”, déantar í a láimhseáil agus a chosaint ar an leibhéal is coibhéiseach le “TRÈS SECRET UE/EU TOP SECRET”, “SECRET UE/EU SECRET” nó “CONFIDENTIEL UE/EU CONFIDENTIAL” faoi seach.

               (4)  Déanann an Fhrainc faisnéis “CONFIDENTIEL UE/EU CONFIDENTIAL” a láimhseáil agus a chosaint i gcomhréir leis na bearta slándála de chuid na Fraince lena gcosnaítear faisnéis a aicmítear mar “SECRET”.

               (5)  Ní úsáideann an Fhrainc an t-aicmiúchán “RESTREINT” ina córas náisiúnta. Bíonn faisnéis “RESTREINT UE/EU RESTRICTED” á láimhseáil agus á cosaint ag an bhFrainc ar dhóigh atá chomh docht céanna leis na caighdeáin agus na nósanna imeachta a thuairiscítear i rialacha slándála Chomhairle an Aontais Eorpaigh.

               (6)  I gcás Mhálta, is féidir an leagan Máltaise nó Béarla a mhalartú le chéile.

            IARSCRÍBHINN 2

                  FOSCRÍBHINN C
                  LIOSTA NA nÚDARÁS UM SHLÁNDÁIL NÁISIÚNTA (ÚSNanna)

                              AN BHEILG

                                          Autorité nationale de Sécurité

                                          SPF Affaires étrangères, Commerce extérieur et Coopération au Développement

                                          15, rue des Petits Carmes

                                          1000 Bruxelles

                                    Teil. Rúnaíocht: +32 25014542
                              Facs +32 25014596
                              R-phost: nvo-ans@diplobel.fed.be

                              AN DANMHAIRG

                                          Politiets Efterretningstjeneste

                                          (Danish Security Intelligence Service)

                                          Klausdalsbrovej 1

                                          2860 Søborg

                                    Teil. +45 45159007
                              Facs +45 45150190

                                          Forsvarets Efterretningstjeneste

                                          (Danish Defence Intelligence Service)

                                          Kastellet 30

                                          2100 Copenhagen Ø

                                    Teil. +45 33325566
                              Facs +45 33931320

                              AN BHULGÁIR

                                          State Commission on Information Security

                                          4 Kozloduy Str.

                                          1202 Sofia

                                    Teil. +359 29333600
                              Facs +359 29873750
                              R-phost: dksi@government.bg
                              Suíomh gréasáin: www.dksi.bg

                              AN GHEARMÁIN

                                          Bundesministerium des Innern, für Bau und Heimat

                                          Section ÖS II 5

                                          Alt-Moabit 140

                                          D-10557 Berlin

                                    Teil. +49 30186810
                              Facs +49 30186811441
                              R-phost 1: OESII5@bmi.bund.de
                              R-phost 2: PersGS@bmi.bund.de

                              AN tSEICIA

                                          Národní bezpečnostní úřad

                                          (National Security Authority)

                                          Na Popelce 2/16

                                          150 06 Praha 56

                                    Teil. +420 257283335
                              Facs +420 257283110
                              R-phost: oms@nbu.cz
                              Suíomh gréasáin: www.nbu.cz

                              AN EASTÓIN

                                          National Security Authority Department

                                          Estonian Foreign Intelligence Service

                                          Rahumäe tee 4B

                                          11316 Tallinn

                                    Teil. +372 6939211
                              Facs +372 6935001
                              R-phost: nsa@fis.gov.ee

                              ÉIRE

                                          An tÚdarás um Shlándáil Náisiúnta

                                          An Roinn Gnóthaí Eachtracha agus Trádála

                                          76 - 78 Sráid Fhearchair

                                          Baile Átha Cliath 2

                                          D02 DX45 Éire

                                    Teil. 1: +353 14082842
                              Teil. 2: +353 14082724
                              R-phost: nsa@dfa.ie

                              AN FHRAINC

                                          Secrétariat général de la défense et de la sécurité nationale

                                          Sous-direction Protection du secret (SGDSN/PSD)

                                          51 Boulevard de la Tour-Maubourg

                                          75700 Paris 07 SP

                                    Teil. +33 171758177
                              Facs +33 171758200

                              AN GHRÉIG

                                          Γενικό Επιτελείο Εθνικής Άμυνας (ΓΕΕΘΑ)

                                          Διεύθυνση Ασφαλείας και Αντιπληροφοριών

                                          ΣΤΓ 1020 -Χολαργός (Αθήνα)

                                          Ελλάδα

                                    Τηλ.: +30 2106572045 (ώρες γραφείου)
                              +30 2106572009 (ώρες γραφείου)
                              Φαξ: +30 2106536279
                              +30 2106577612

                                          Hellenic National Defence General Staff (HNDGS)

                                          Counter Intelligence & Security Directorate (NSA)

                                          227-231 HOLARGOS

                                          STG 1020 ATHENS

                                    Teil. +30 2106572045
                              +30 2106572009
                              Facs +30 2106536279
                              +30 2106577612

                              AN CHRÓIT

                                          Office of the National Security Council

                                          Croatian NSA

                                          Jurjevska 34

                                          10000 Zagreb

                                          Croatia

                                    Teil. +385 14681222
                              Facs +385 14686049
                              R-phost: NSACroatia@uvns.hr
                              Suíomh gréasáin: www.uvns.hr

                              AN SPÁINN

                                          Autoridad Nacional de Seguridad

                                          Oficina Nacional de Seguridad

                                          Calle Argentona, 30

                                          28023 Madrid

                                    Teil. +34 913725000
                              Facs +34 913725808
                              R-phost: nsa-sp@areatec.com

                              AN IODÁIL

                                          Presidenza del Consiglio dei Ministri

                                          Dipartimento Informazioni per la Sicurezza (DIS)

                                          Ufficio Centrale per la Segretezza (UCSe)

                                          Via Galilei, 32

                                          00185 Roma

                                    Teil. +39 06478601
                              Facs +39 064885273
                              R-phost: nsa.ita@alfa.gov.it

                              AN CHIPIR

                                          ΥΠΟΥΡΓΕΙΟ ΑΜΥΝΑΣ

                                          ΣΤΡΑΤΙΩΤΙΚΟ ΕΠΙΤΕΛΕΙΟ ΤΟΥ ΥΠΟΥΡΓΟΥ ΑΜΥΝΑΣ

                                          ΕΘΝΙΚΗ ΑΡΧΗ ΑΣΦΑΛΕΙΑΣ (ΕΑΑ)

                                          Υπουργείο Άμυνας

                                          Λεωφόρος Στροβόλου 172-174, 1432

                                          Λευκωσία

                                          Ταχυδρομικός Κώδικας: 2048

                                    Τηλεφωνα: +357 22807569, +357 22807643, +357 22807764
                              Τηλεομοιότυπ: +357 22302351

                                          Ηλεκτρονικό Ταχυδρομείο: cynsa@mod.gov.cy

                                          Ministry of Defence

                                          Minister’s Military Staff

                                          National Security Authority (NSA)

                                          172-174 Strovolou Avenue, 1432

                                          Nicosia

                                          Cód poist: 2048

                                    Teil. +357 22807569, +357 22807643, +357 22807764
                              Facs +357 22302351
                              R-phost: cynsa@mod.gov.cy

                              AN LIOTUÁIN

                                          Lietuvos Respublikos paslapčių apsaugos koordinavimo komisija

                                          (The Commission for Secrets Protection Coordination of the Republic of Lithuania

                                          National Security Authority)

                                          Pilaitės ave. 19

                                          LT-06264 Vilnius

                                    Teil. +370 570666128
                              Facs +370 70666700
                              R-phost: nsa@vsd.lt

                              AN LAITVIA

                                          National Security Authority

                                          Constitution Protection Bureau of the Republic of Latvia

                                          P.O.Box 286

                                          LV-1001 Riga

                                    Teil. +371 67025418
                              R-phost: ndi@sab.gov.lv

                              LUCSAMBURG

                                          Autorité nationale de Sécurité

                                          Boîte postale 2379

                                          1023 Luxembourg

                                    Teil. +352 24782210 lárnach
                              Teil. +352 24782253 díreach
                              Facs +352 24782243

                              AN UNGÁIR

                                          Nemzeti Biztonsági Felügyelet

                                          (National Security Authority of Hungary)

                                          1024 Budapest, Szilágyi Erzsébet fasor 11/B

                                          Seoladh poist: 1399 Budapest, Pf. 710/50

                                    Teil. +36-1/391-1862
                              Facs +36-1/391-1889
                              R-phost: nbf@nbf.hu
                              Suíomh gréasáin: www.nbf.hu

                              AN OSTAIR

                                          Informationssicherheitskommission

                                          Bundeskanzleramt

                                          Ballhausplatz 2

                                          1010 Wien

                                    Teil. +43 153115202594
                              Facs +43 153109202594
                              R-phost: isk@bka.gv.at

                              MÁLTA

                                          Ministry for Home Affairs and National Security

                                          P.O. Box 146

                                          MT-Valletta

                                    Teil. +356 21249844
                              Facs +356 25695321

                              AN PHOLAINN

                                          Agencja Bezpieczeństwa Wewnętrznego – ABW

                                          (Internal Security Agency)

                                          2A Rakowiecka St.

                                          00-993 Warszawa

                                    Teil. +48 225857663
                              Facs +48 225858509
                              R-phost: nsa@abw.gov.pl
                              Suíomh gréasáin: www.abw.gov.pl

                              AN ÍSILTÍR

                                          Ministerie van Binnenlandse Zaken en Koninkrijksrelaties

                                          Postbus 20010

                                          2500 EA Den Haag

                                    Teil. +31 703204400
                              Facs +31 703200733

                                          Ministerie van Defensie

                                          Beveiligingsautoriteit

                                          Postbus 20701

                                          2500 ES Den Haag

                                    Teil. +31 703187060
                              Facs +31 703187522

                              AN PHORTAINGÉIL

                                          Presidência do Conselho de Ministros

                                          Autoridade Nacional de Segurança

                                          Rua da Junqueira, 69

                                          1300-342 Lisboa

                                    Teil. +351 213031710
                              Facs +351 213031711

                              AN RÓMÁIN

                                          Oficiul Registrului Național al Informațiilor Secrete de Stat

                                          – Romanian NSA – ORNISS

                                          National Registry Office for Classified Information

                                          Strada Mureș nr. 4

                                          012275 Bucharest

                                    Teil. +40 212075114
                              Facs +40 212240714
                              R-phost: nsa.romania@nsa.ro
                              Suíomh gréasáin: www.orniss.ro

                              AN FHIONLAINN

                                          National Security Authority

                                          Ministry for Foreign Affairs

                                          P.O. Box 453

                                          FI-00023 Government

                                    Teil. +358 916055890
                              R-phost: NSA@formin.fi

                              AN tSLÓIVÉIN

                                          Urad Vlade RS za varovanje tajnih podatkov

                                          Šmartinska 152

                                          1000 Ljubljana

                                    Teil. +386 147817570
                              Facs +386 14781399
                              R-phost: gp.uvtp@gov.si

                              AN tSUALAINN

                                          Ministry for Foreign Affairs

                                          Swedish National Security Authority

                                          103 39 Stockholm

                                    Teil. +46 84051000
                              R-phost: ud-nsa@gov.se

                              AN tSLÓVAIC

                                          Národný bezpečnostný úrad

                                          (National Security Authority)

                                          Budatínska 30

                                          851 06 Bratislava

                                    Teil. +421 268691111
                              Facs +421 268691700
                              R-phost: podatelna@nbu.gov.sk
                              Suíomh gréasáin: www.nbu.gov.sk


title: Cinneadh (AE) 2021/1076 ón gComhairle an 22 Meitheamh 2021 lena gceaptar beirt chomhaltaí mhalartacha, arna moladh ag Poblacht na Seice, de Choiste na Réigiún

text:
                  1.7.2021

                  GA

                  Iris Oifigiúil an Aontais Eorpaigh

                  L 233/8

         CINNEADH (AE) 2021/1076 ÓN gCOMHAIRLE
         an 22 Meitheamh 2021
         lena gceaptar beirt chomhaltaí mhalartacha, arna moladh ag Poblacht na Seice, de Choiste na Réigiún
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 305 de,
         Ag féachaint do Chinneadh (AE) 2019/852 ón gComhairle an 21 Bealtaine 2019 lena gcinntear comhdhéanamh Choiste na Réigiún (1),
         Ag féachaint do na tograí ó Rialtas na Seice,
         De bharr an mhéid seo a leanas:

                     (1)

                     De bhun Airteagal 300(3) den Chonradh, tá Coiste na Réigiún le bheith comhdhéanta d’ionadaithe do chomhlachtaí réigiúnacha agus áitiúla a bhfuil acu sainordú toghchánach in údarás réigiúnach nó áitiúil nó atá freagrach go polaitiúil do thionól tofa.

                     (2)

                     An 10 Nollaig 2019, ghlac an Chomhairle Cinneadh (AE) 2019/2157 (2), lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025.

                     (3)

                     Tá suíocháin bheirt chomhaltaí mhalartacha ar Choiste na Réigiún tagtha chun bheith folamh tar éis dheireadh an tsainordaithe náisiúnta ar dá mbun a rinneadh Martin KLIKA agus Jaromír NOVÁK a mholadh le haghaidh ceapacháin.

                     (4)

                     Tá sé molta ag Rialtas na Seice na daoine a leanas ar ionadaithe de chomhlachtaí réigiúnacha iad a bhfuil acu sainordú toghchánach in údarás réigiúnach, a cheapadh ina gcomhaltaí malartacha de Choiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025: Pavel KARPÍŠEK, Zastupitel Plzeňského kraje (Ionadaí Réigiún Pilsen), agus Jiří ŘEHÁK, Zastupitel Ústeckého kraje (Ionadaí Réigiún Ústecký),

               TAR ÉIS AN CINNEADH SEO A GHLACADH:

            Airteagal 1
            Leis seo, ceaptar na daoine seo a leanas, ar ionadaithe de chomhlachtaí réigiúnacha iad a bhfuil sainordú toghchánach acu, ina gcomhaltaí malartacha de Choiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025:

                        —

                        Pavel KARPÍŠEK, Zastupitel Plzeňského kraje (Ionadaí Réigiún Pilsen),

                        —

                        Jiří ŘEHÁK, Zastupitel Ústeckého kraje (Ionadaí Réigiún Ústecký).

            Airteagal 2
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh i Lucsamburg, 22 Meitheamh 2021.

                  Thar ceann na Comhairle

                  An tUachtarán

               A. P. ZACARIAS

            (1)  IO L 139, 27.5.2019, lch. 13.

            (2)  Cinneadh (AE) 2019/2157 ón gComhairle an 10 Nollaig 2019 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 327, 17.12.2019, lch. 78).